stanford-oval/wikipedia huggingface dataset:
Casey Dellacqua

| Casey Dellacqua |
| --- | --- |

Henkilötiedot
Syntynyt: 11. helmikuuta 1985 (ikä 39)
Kansalaisuus:   Australia
Tennispelaaja
Pituus:  165 cm
Paino:  66 kg
Kätisyys:  vasen
Ammattilaisena:  2002–2018
Palkintorahat:  4 233 102 USD
Kaksinpeli
Paras sijoitus:  26. (29.9.2014)
Voitot/tappiot:  348–214
Grand Slam -turnauksissa
Australian avoimet:  4. kierros (2008, 2014)
Ranskan avoimet:  3. kierros (2008)
Wimbledon:  3. kierros (2008, 2015)
Yhdysvaltain avoimet:  4. kierros (2014)
Nelinpeli
Paras sijoitus:  3. (1.2.2016)
Turnausvoittoja:  7
Voitot/tappiot:  342–184
Grand Slam -turnauksissa
Australian avoimet:  loppuottelu (2013)
Ranskan avoimet:  loppuottelu (2008, 2015, 2017)
Wimbledon:  loppuottelu (2013)
Yhdysvaltain avoimet:  loppuottelu (2013, 2015)
Aiheesta muualla
www.caseydellacqua.com.au
ITF
WTA
Casey Dellacqua (s 11. helmikuuta 1985 Perth) on australialainen entinen tennispelaaja. Australian avointen 2008 jälkeen Dellacquasta tuli Australian korkeimmalle rankattu naistennispelaaja.
Dellacqua voitti junioriurallaan vuoden 2003 Australian avointen nelinpelin Adriana Szilin kanssa. Vuoden 2011 Ranskan avoimissa Dellacqua voitti sekanelinpelin Scott Lipskyn kanssa. Huhtikuussa 2018 Dellacqua ilmoitti lopettavansa uransa.
Tennisura > 2007–2008

Vuonna 2007 Dellacqua pääsi Australian avoimiin villillä kortilla, mutta hävisi Slovenian Katarina Srebotnikille ensimmäisellä kierroksella. Ranskan avoimiin ja Wimbledoniin hän karsi, mutta ei päässyt pääsarjaan mukaan. Dellacqua eteni toiselle kierrokselle Yhdysvaltain avoimissa, kun hän voitti Jaroslava Švedovan. Toisella kierroksella hän hävisi kuitenkin Marija Šarapovalle.
Vuonna 2008 Dellacqua aloitti kauden pääsemällä neljännelle kierrokselle Australian avoimissa, kun hän voitti mm. Patty Schnyderin ja entisen mestarin ja maailmanlistan ykkösen Amélie Mauresmon. Neljännellä kierroksella Dellacqua hävisi kolmanneksi sijoitetulle Jelena Jankovićlle. Hyvän turnauksen myötä Dellacquasta tuli korkeiten rankattu Australian naistennispelaaja. Ranskan avoimissa Dellacqua voitti Marion Bartolin ja Nathalie Dechyn, mutta kolmannella kierroksella tuli tappio Carla Suárez Navarroa vastaan. Nelinpelissä Dellacqua parinaan italialainen Francesca Schiavone etenivät finaaliin asti sijoittamattomina. Pari hävisi finaalissa espanjalaisparille Anabel Medina Garrigues ja Virginia Ruano Pascual. Wimbledonissa Dellacqua voitti ensimmäisellä kierroksella Patty Schnyderin, jonka Dellacqua voitti aiemmin samana vuonna toisella kierroksella Australian avoimissa. Dellacqua hävisi ensimmäisen erän, mutta voitti ottelun lopulta 4–6, 6–3, 6–1. Toisella kierroksella hän kohtasi Pauline Parmentierin, ja voitti hänet 1–6, 6–2, 6–3. Kolmannella kierroksella vastaan tuli Nicole Vaidišová, jolle Dellacqua hävisi 6–2, 6–4.
Pekingin olympialaisissa Dellacqua edusti Australiaa yhdessä Alicia Molikin ja Samantha Stosurin kanssa. Ensimmäisellä kierroksella Dellacqua voitti Gisela Dulkon 6–3, 6–4. Toisella kierroksella hän hävisi 12:nneksi sijoitetulle Viktoryja Azarenkalle 6–2, 6–2. Yhdysvaltain avoimissa Dellacqua hävisi sekä kaksinpelissä että nelinpelissä heti ensimmäisellä kierroksella. Sekanelinpelissä Dellacqua pääsi toiselle kierrokselle asti, parinaan Jordan Kerr.
Tennisura > 2009–2010

Dellacqua aloitti vuoden 2009 kaksinpelit varsin huonosti, mutta nelinpelissä Medibank International -turnauksessa Sydneyssä hän pääsi parinsa Nathalie Dechyn kanssa finaaliin. Finaalissa he kuitenkin hävisivät Peng Shuaille ja Hsieh Su-weille 6–0, 6–1. Australian avointen ensimmäisellä kierroksella Dellacqua hävisi 19:nneksi sijoitetulle Daniela Hantuchoválle 7–6, 6–4. Nelinpelissä Dellacqua parinaan Francesca Schiavone pääsivät semifinaaliin asti, jonka he kuitenkin hävisivät yhdysvaltalaisille Venus ja Serena Williamsille. Williamsit hoitivat ottelun 58 minuutissa, 0–6, 0–2. Australian avointen jälkeen Dellacqua ja valmentaja Nicole Pratt päättivät lopettaa yhteistyönsä. Dellacqua myös päätti kautensa pian turnauksen jälkeen loukkaannuttuaan, mutta hän kertoi palaavansa WTA-turnauksiin taas vuonna 2010.
Vuonna 2010 lähes vuoden tauon jälkeen kilpakentille palannut Dellacqua hävisi heti ensimmäisellä kierroksella Brisbanen turnauksessa, jonne hän oli saanut villin kortin. Hän hävisi tiukan taistelun jälkeen Kazakstanin Sesil Karatantchevalle. Australian avointen ensimmäisellä kierroksella Dellacqua voitti Anastasija Jakimovan ja toisella kierroksella Karolina Špremin. Kolmannella kierroksella hän hävisi kuudenneksi sijoitetulle Venus Williamsille. Wimbledonissa hän hävisi avauskierroksella Bojana Jovanovskille ja päätti kautensa siihen.
Tennisura > 2011

Vuonna 2011 Dellacqua palasi tenniskentille helmikuussa. Aluksi hän pelasi ITF-turnauksissa. Huhtikuussa Dellacqua osallistui Estorilin WTA-turnaukseen, jossa hän hävisi toisella kierroksella toiseksi sijoitetulle Jarmila Gajdošoválle. Toukokuussa hän voitti Brysselin turnauksen ensimmäisellä kierroksella maailmanlistan sijalla 20 olleen Shahar Pe'erin. Ranskan avoimiin Dellacqua pääsi mukaan villillä kortilla. Ensimmäisen kierroksen ottelussaan hän hävisi Tsvetana Pironkovalle. Turnauksen sekanelinpelissä hän saavutti uransa ensimmäisen Grand Slam -turnausvoiton yhdessä Scott Lipskyn kanssa.
Aiheesta muualla

Kuvia tai muita tiedostoja aiheesta Casey Dellacqua Wikimedia Commonsissa
Casey Dellacqua WTA:n sivuilla (englanniksi)
Erími

| Erími Ερήμη |
| --- | --- |
 Erími
 Koordinaatit: 34°41′24″N, 32°55′12″E 
Valtio:   Kypros
Alue:  Limassol
Hallinto:  
 – Asutustyyppi:  kylä ja kyläyhdyskunta
Väkiluku (2011):  2 432
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Erími (kreik. Ερήμη) on kylä ja kyläyhdyskunta (koinótita) Limassolin alueella Kyproksen tasavallassa Kyproksen saarella. Sen väkiluku on 2 432 (2011).
Erímin kylä sijaitsee Kyproksen eteläosissa noin 12 kilometriä länteen Limassolin kaupungista. Kylässä toimii Kyproksen viinimuseo.
Aiheesta muualla

Kuvia tai muita tiedostoja aiheesta Erími Wikimedia Commonsissa
Limassolin alue
| --- | --- |
Kunnat (dímos):  Ágios Athanásios · Germasógeia · Káto Polemídia · Limassol (Lemesós) · Mésa Geitoniá · Ýpsonas 
Yhdyskunnat (koinótita):  Ágios Amvrósios · Ágios Dimítrios · Ágios Geórgios · Ágios Ioánnis · Ágios Konstantínos · Ágios Mámas · Ágios Pávlos · Ágios Theódoros · Ágios Therápon · Ágios Thomás · Ágios Týchonas · Agrídia · Agrós · Akapnoú · Akrotíri · Akroúnta · Álassa · Aléktora · Amíantos · Anógyra · Apesiá · Apsioú · Arakapás · Armenochóri · Ársos · Asgáta · Asómatos · Avdímou · Chandriá · Dieróna · Dorá · Dorós · Dýmes · Episkopí · Eptagóneia · Erími · Fasoúla · Foiní · Foinikária · Gerása · Gerovása · Kaló Chorió · Kaminária · Kantoú · Kapileió · Kivídes · Káto Mýlos · Káto Plátres · Kelláki · Kissoúsa · Klonári · Koiláni · Kolóssi · Korfí · Kouká · Kyperoúnta · Láneia · Lemíthou · Limnátis · Lófou · Louvarás · Maliá · Mandriá · Mathikolóni · Monágri · Monagroúlli · Moní · Moniátis · Mouttagiáka · Ómodos · Páchna · Palaiómylos · Palódeia · Páno Plátres · Páno Polemídia · Paramáli · Paramýtha · Parekklisiá · Peléndri · Pentákomo · Péra Pedí · Pissoúri · Platanísteia · Potamioú · Potamítissa · Prastió Avdímou · Prastió Kellakíou · Pródromos · Pýrgos · Sanída · Silíkou · Sotíra · Soúni-Zanakiá · Spitáli · Sykópetra · Trachóni · Treis Eliés · Trimíklini · Tróodos · Tserkézoi · Vása Kellakíou · Vása Koilaníou · Víkla · Vouní · Zoopigí
Pérama (Ioánnina)

| Pérama Πέραμα |
| --- | --- |
 Péraman kylää.
 Kunnallisyksikön sijainti
 Pérama
 Koordinaatit: 39°41′36″N, 20°50′46″E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Epeiros
Alueyksikkö:  Ioánnina
Kunta:  Ioánnina
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  180106
Väkiluku (2011):  4 749
 – Kylä­yhdys­kunta:  1 841
 – Kylä:  1 841
Aikavyöhyke:  UTC+2
 – Kesäaika:  UTC+3
Rekisterikilpi:  IN
Infobox OKVirheellinen NIMI-arvo: 
Pérama (kreik. Πέραμα) on Kreikan kylä sekä samanniminen Ioánninan kunnan kunnallisyksikkö (Δημοτική Ενότητα Περάματος, Dimotikí Enótita Perámatos) ja entinen itsenäinen kunta. Se sijaitsee Ioánninan alueyksikössä Epeiroksen alueella. Koko kunnallisyksikön väkiluku on 4 749 ja varsinaisen Péraman kylän väkiluku 1 841 (vuonna 2011).
Péraman kylä sijaitsee noin neljä kilometriä Ioánninan kaupungista pohjoiseen. Péraman kunnallisyksikkö käsittää Ioánninan kunnan pohjoisosan Pamvótida-järven pohjoispuolella. Pérama oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ioánninan kuntaan yhdessä Anatolín, Bizánin, Nisí Ioannínonin ja Pamvótidan kanssa, jolloin se muuttui uuden kunnan kunnallisyksiköksi.
Kunnallisyksikön osat

Péraman kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Amfithéa | Amfithéa | 594 |
| Kranoúla | Ágioi Apóstoloi | 139 |
| Kranoúla | Kranoúla | 310 |
| Kranoúla | Lykóstomo | 226 |
| Krýa | Agía Marína | 388 |
| Krýa | Krýa | 434 |
| Kryóvrysi | Kryóvrysi | 63 |
| Ligkiádes | Ligkiádes | 92 |
| Mázia | Kípoi | 46 |
| Mázia | Mázia | 143 |
| Pérama | Pérama | 1 841 |
| Perívleptos | Perívleptos | 473 |
| Spóthoi | Spóthoi | 0 |
Yhteensä: 4 749
Aiheesta muualla

Kuvia tai muita tiedostoja aiheesta Pérama Wikimedia Commonsissa
Béchara Boutros Raï

Bechara Boutros al-Rahi, 11. lokakuuta 2014.
Béchara Boutros Raï OMM (arab. مار بشارة بطرس الراعي‎; s. 25. helmikuuta 1940) on libanonilainen maroniitteihin kuuluva katolinen piispa ja yksi kirkon kardinaaleista. Hänet vihittiin papiksi 3. syyskuuta 1967 ja piispaksi 12. heinäkuuta 1986. Hänet nimitettiin toukokuussa 1986 Antiokian vihkipiispaksi ja Caesarea Philippin titulaaripiispaksi. Hänen pääkonsekraattorinsa oli Nasrallah Pierre Sfeir.
9. kesäkuuta 1990 Raï sai nimityksen Jbeilin eparkian johtoon. Hänet valittiin ja asetettiin maaliskuussa 2011 Antiokian patriarkaksi, ja 24. marraskuuta 2012 hänet ylennettiin kardinaaliksi. Hän osallistui vuoden 2013 konklaaviin.
Ratsuväkiprikaati

Ratsuväkiprikaati oli Suomen ratsuväen joukko-osasto, joka perustettiin Lappeenrannassa vuonna 1921. Sen alaisuuteen kuuluivat Uudenmaan rakuunarykmentti ja Hämeen ratsurykmentti.
Talvisodan Ratsuväkiprikaati jalkautettiin hiihtojoukoksi 5. helmikuuta 1940. Jatkosodassa Ratsuväkiprikaati toimi Äänislinnasta käsin kevyen jalkaväen tavoin. Se muistetaan erityisesti Ilomantsin torjuntataisteluista heinä–elokuun vaihteesta 1944.
Ratsuväkiprikaatin komentaja oli kenraalimajuri Georg Palmroth.
Erillinen pataljoona 7 alistettiin talvisodassa Ratsuväkiprikaatille.
Pataljoonan komentaja jääkärimajuri Heikki Saure
1.komppania luutnantti evp. Torsti Kääriö
2.komppania Luutnantti Jorma Hämäläinen
3.komppania jääkärikapteeni Väinö Kallio
krh. komppania res. luutnantti Pentti Pimiä
Konekiväärikomppania reservi-insinööriluutnantti Mikael (miikka) Tiusanen
1. Erill. konekivääriosasto jääkärikapteeni Martti Räisänen
Erétrian arkeologinen museo

| Erétrian arkeologinen museo Αρχαιολογικό Μουσείο Ερέτριας |
| --- | --- |
Tyyppi:  arkeologinen museo
Sijainti:  Erétria, Euboia, Keski-Kreikka, Kreikka
Perustettu:  1961 / 1991
Koordinaatit:  38°23′46″N, 23°47′22″E
 fiErétrian arkeologinen museo 
   
Erétrian arkeologinen museo (kreik. Αρχαιολογικό Μουσείο Ερέτριας, Archaiologikó Mouseío Erétrias) on arkeologinen museo Erétrian kaupungissa Euboian saarella Kreikassa. Se esittelee antiikin Eretrian kaupungin alueelta ja ympäristöstä löydettyä pääosin antiikin aikaista esineistöä.
Museo aloitti toimintansa pienimuotoisempana ja eri rakennuksessa vuonna 1961. Nykyisen museorakennuksen rakentaminen alkoi vuonna 1983 ja se otettiin käyttöön vuonna 1991. Museorakennus sijaitsee Erétrian kaupungin luoteisosassa lähellä antiikin Eretrian arkeologista aluetta.
Kokoelmat

Museon kokoelmiin kuuluu löytöjä Eretriasta sekä muun muassa Amárynthoksesta, Lefkantísta, Magoúlasta ja Xirópolista. Museoesineisiin kuuluu esineitä varhaiselta helladiselta kaudelta roomalaiselle kaudelle. Merkittävimpiin löytöihin kuuluvat muun muassa Lefkantísta löydetty varhaisin tunnettu kentauria esittävä veistos (n. 1050–900 eaa.) sekä Apollon Dafneforoksen temppelin länsipään päätykolmiokoristelusta peräisin oleva Theseusta ja Antiopea esittävä veistos. Veistosten lisäksi kokoelmiin kuuluu muun muassa suuri määrä eretrialaista ja attikalaista keramiikkaa.
Varhaisin tunnettu kentauria esittävä veistos, n. 1050–900 eaa.
Geometrisen kauden pyksis.
Geometrisen ja arkaaisen kauden kokoelmia.
Geometrisen ja arkaaisen kauden kokoelmia.
Theseus ja Antiope, n. 510 eaa.
Savinen naisen pää, n. 500 eaa.
Reliefi.
Nikonin hautakivi.
Gorgon, 300-luku eaa.
Pienoismalli antiikin aikaisesta talosta.
Aiheesta muualla

Kuvia tai muita tiedostoja aiheesta Erétrian arkeologinen museo Wikimedia Commonsissa
Ervin Zukanović

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 11. helmikuuta 1987
Syntymäpaikka: Sarajevo, Bosnia ja Hertsegovinan sosialistinen tasavalta
Pelipaikka: puolustaja
Pituus: 189 cm
Seura
Seura: Al-Ahli
Junioriseurat
1993–1998: TSV Neuss
1998–2005: FK Bubamara
Seurat
| Vuodet | Seura | O | (M) |
| 2005–2006 | Željezničar Sarajevo | 7 | (0) |
| 2006-2007 | Austria Lustenau II | 9 | (0) |
| 2007 | Velež Mostar | 0 | (0) |
| 2008 | FC Sulzberg | 0 | (0) |
| 2008 | KFC Uerdingen 05 | 0 | (0) |
| 2009–2010 | FCV Dender EH | 47 | (2) |
| 2010–2011 | KAS Eupen | 33 | (3) |
| 2011–2012 | KV Kortrijk | 56 | (8) |
| 2012–2015 | KAA Gent | 34 | (2) |
| 2014–2015 | → Chievo Verona (laina) | 29 | (2) |
| 2015– | UC Sampdoria | 16 | (3) |
| 2016–2018 | AS Roma | 9 | (0) |
| 2016–2017 | → Atalanta (laina) |  |  |
| 2017–2018 | → Genoa (laina) |  |  |
| 2018–2019 | Genoa |  |  |
| 2019– | Al-Ahli |  |  |
Maajoukkue
| 2012– | Bosnia ja Hertsegovina | 36 | (0) |
 Seurajoukkueuran tilastot kattavat vain kansalliset sarjat, päivitetty 2. toukokuuta 2016.  Maajoukkueuran tilastot päivitetty 21. elokuuta 2019.
Ervin Zukanović (s. 11. helmikuuta 1987 Sarajevo) on bosnialainen jalkapalloilija, pelipaikaltaan puolustaja. Hän on pelannut useita vuosia Belgiassa ja Italiassa. Kesästä 2019 alkaen hän edustaa saudiarabialaista Al-Ahlia.
Hän aloitti uransa vuonna 1993 TSV Neussissa. Vuonna 1998 hän siirtyi FK Bubamaraan. Vuonna 2005 hän siirtyi Željezničar Sarajevoon ja vuonna 2006 Austria Lustenaun reservijoukkueeseen. Vuonna 2007 hän pelasi Velež Mostarissa. Vuoden 2008 hän aloitti FC Sulzbergissa ja heinäkuussa samana vuonna hän siirtyi KFC Uerdingen 05:een. Tammikuussa 2009 hän siirtyi FCV Dender EH:iin. Kesäkuussa 2010 hän siirtyi KAS Eupeniin, tehden kolmen vuoden sopimuksen belgialaisseuran kanssa. Kesällä 2011 hän siirtyi KV Kortrijkiin. Joulukuussa 2012 hän teki neljän ja puolen vuoden sopimuksen KAA Gentin kanssa. Kesäkuussa 2014 hän siirtyi Chievo Veronaan lainalle. Heinäkuussa 2015 hän siirtyi UC Sampdoriaan. Tammikuussa 2016 hän siirtyi lainalle AS Romaan.
Bosnia ja Hertsegovinan maajoukkueessa Zukanović teki debyyttinsä 16. lokakuuta 2012 Liettuaa vastaan.
Hän on naimisissa Eminan kanssa ja heillä on poika Armin.
Aiheesta muualla

Profiili AS Roman sivustolla (Arkistoitu – Internet Archive) (italiaksi)
Wikimedia Commonsissa on kuvia tai muita tiedostoja aiheesta .
Filopappoksen muistomerkki

| Filopappoksen muistomerkki |
| --- | --- |
 Filopappoksen muistomerkin rauniot Filopáppou-kukkulalla.
Sijainti:  Filopáppou, Ateena, Kreikka
Koordinaatit:  37°58′03″N, 23°43′17″E
Rakennustyyppi:  muistomerkki
Valmistumisvuosi:  119
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Filopappoksen muistomerkki (kreik. Μνημείο Φιλοπάππου, Mnimeío Filopáppou) eli Filopappoksen monumentti on Gaius Julius Philopappuksen eli Filopappoksen hautamuistomerkki, joka sijaitsee siitä nimensä saaneen Filopáppou-kukkulan eli Muusien kukkulan korkeimmalla kohdalla Ateenan eteläosassa.
Filopappoksen muistomerkin rauniot.
Filopappos oli Kommagenen prinssi ja aikansa merkittävimpiä Rooman valtakunnassa eläneitä kreikkalaisia, joka hoiti merkittäviä tehtäviä keisari Trajanuksen aikana. Hänen kuoltuaan noin vuonna 114–116 ateenalaiset antoivat pystyttää hänen hautamuistomerkkinsä Muusien kukkulalle. Muistomerkki valmistui vuonna 119.
Muistomerkki oli 9,8 metriä korkea ja 9,3 metriä leveä. Se oli tehty Pentelikon-vuoren valkoisesta marmorista ja rakennettu 3,08 metriä korkealle kiviselle jalustalle. Rakennelman sisällä oli Filopappoksen hautakammio. Muistomerkin julkisivu oli Akropoliille päin. Hautamuistomerkki sijaitsi poikkeuksellisesti Ateenan kaupungin alueen sisäpuolella. Tämä seikka sekä muistomerkin suuri koko antavat olettaa, että Filopappos oli merkittävä hyväntekijä Ateenan kaupungille.
Muistomerkki säilyi lähes sellaisenaan 1400-luvulle saakka, jolloin Cyriacus Anconalainen (Ciriaco de' Pizzicolli) vieraili paikalla ja teki muistiinpanoja sen piirtokirjoituksista. Nykyisin muistomerkki on raunioitunut. Siitä on jäljellä osa, jossa on syvennykset Filopappoksen sekä tämän isoisän Antiokhos IV:n patsaille. Patsaiden alla on friisi, joka kuvaa Filopappoksen tuloa Ateenaan Rooman konsulina vuonna 109.
Muistomerkin alueella suoritettiin arkeologisia tutkimuksia vuonna 1898 ja se kunnostettiin seuraavana vuonna. Alueella on suoritettu kaivauksia myös muun muassa 1940-luvulla.
Aiheesta muualla

Kuvia tai muita tiedostoja aiheesta Filopappoksen muistomerkki Wikimedia Commonsissa
Elokuvavuosi 2006

Tässä artikkelissa käsitellään vuoden 2006 aikana julkaistuja elokuvia ja elokuvamaailman merkittäviä tapahtumia.
Vuoden 2006 katsotuimmat elokuvat Suomessa

Nämä olivat vuoden 2006 kaksikymmentä katsotuinta elokuvaa Suomessa:
Matti (461 665 katsojaa)
Pirates of the Caribbean: Kuolleen miehen kirstu (458 883)
Casino Royale (368 621)
Da Vinci -koodi (365 276)
Ice Age 2 (272 134)
Autot (232 049)
Kummelin Jackpot (229 511)
FC Venus (223 590)
Pikku Kananen (126 743)
Paholainen pukeutuu Pradaan (116 580)
Karvinen 2 (115 084)
Narnian tarinat: Velho ja leijona (112 803)
Borat (109 035)
Brokeback Mountain (98 181)
Miami Vice (93 131)
Geishan muistelmat (91 208)
Yli aidan (91 039)
Lupaus (84 389)
Jadesoturi (79 600)
Riisuttu mies (78 148)
Uudet elokuvat

| 0 | 1 | 2 |
| --- | --- | --- |
|  16 Blocks  Aivan villit  Alatriste  All the Boys Love Mandy Lane  American Pie Presents: The Naked Mile  Apocalypto  Aquamarine  Arthur ja minimoit  Ask the Dust  Asterix ja viikingit  Attack Force  Autot  Babel  Bambi 2  Bandidas  Basic Instinct 2  Blood Diamond – veritimantti  Borat  Capote  Casino Royale  Charlie sanoo  Children of Glory  The Covenant  Crank  Dead or Alive  Da Vinci -koodi  Date Movie  The Departed  Dreamgirls  Déjà Vu  Epämiellyttävä totuus  Eragon  Fast Food Nation  Final Destination – viimeinen määränpää 3  Firewall  Flight 93  The Fountain  The Good Shepherd  Goyan aaveet  The Guardian – meripelastaja  Hamekyttä 2  Happy Feet  The Hills Have Eyes  Holiday  The Host  Hostel  Ice Age 2  Ihmisen pojat  |  Inland Empire  Inside Man  Jackass: Number Two  Jadesoturi  Jaettu Berliini  Jesus Camp  Just My Luck  Kalteva torni  Karhuveljeni Koda 2  Karla  Karvakamut  Karvinen 2  Kauna 2  Keisarin salaisuus  Keksijäkylän Lotta  Kenen joukoissa seisot  Kirjeitä Iwo Jimalta  Klik!  Kosto on suloinen  Kummelin Jackpot  Kun tuntematon soittaa  Lady in the Water  Laitakaupungin valot  The Last King of Scotland  Little Miss Sunshine  Loving Annabelle  Lucky Number Slevin  Maameren tarinat  Manufactured Landscapes  Marie Antoinette  The Marine  Matti  Miami Vice  Musta Dahlia  Nacho Libre  Night at the Museum – yö museossa  The Omen  Paanajärven Anni  Paljastavat merkinnät  Palkkasoturi  Parfyymi  Pirates of the Caribbean: Kuolleen miehen kirstu  Piter FM  Poseidon  The Prestige  The Queen  |  Riisuttu mies  Rocky Balboa  Running Scared  Ruokala Lokki  Saippuaprinssi  Saw III  Scary Movie 4  Second in Command  The Sentinel – salaliitto  Shadow Man  She’s the Man  Silent Hill  Slither  Snakes on a Plane  Step Up  Stuart Little 3  Suden arvoitus  Superman Returns  Superman: Brainiac Attacks  Syriana  Teksasin moottorisahamurhaaja – pahan alku  Tenacious D: Maailman paras rokkibändi  Teräskehä 2  This Is England  Tie Guantanamoon  Toki o Kakeru Shōjo  Topi ja Tessu 2  Tristram Shandy: Herrasmiehen paljastukset  Tuntematon nainen  Ultimate Avengers  United 93  Unna ja Nuuk  Vaaleanpunainen pantteri  Vaarallinen tehtävä III  Valkoinen kaupunki  Venus  Verisempi viikonloppu  Vihollisen keskellä 2: Pahuuden akseli  Virran viemää  Volver – paluu  Wendy Wu  Who Killed the Electric Car?  Wilderness  World Trade Center  X-Men: Viimeinen kohtaaminen  Yli aidan  |
Aiheesta muualla

Wikimedia Commonsissa on kuvia tai muita tiedostoja aiheesta .
Elokuvavuosi 2006 Internet Movie Databasessa (englanniksi)
Monte Carlo Masters

| Monte Carlo Masters |
| --- | --- |

Tiedot
Kiertue:  ATP-turnaus
Sijainti:  Roquebrune-Cap-Martin  Ranska
Kilpailupaikka:  Monte Carlo Country Club
Kilpailuluokka:  Masters 1000
Kenttätyyppi:  Massa / ulkokentät
Kaavio:  56S / 28Q / 32D
Palkintorahaa:  5 207 405 €
Virallinen sivusto
Monte Carlo Masters (viralliselta nimeltään Rolex Monte-Carlo Masters sponsorin mukaan) on vuosittain huhtikuussa Roquebrune-Cap-Martinissa, Ranskassa järjestettävä miesten tennisturnaus. Turnaus järjestettiin ensimmäisen kerran vuonna 1897 ja se kuuluu ATP Tour Masters 1000-sarjaan.
Aiheesta muualla

Kuvia tai muita tiedostoja aiheesta Monte Carlo Masters Wikimedia Commonsissa
Virallinen verkkosivu (ranskaksi)
Indian Wells Miami Monte Carlo Madrid Rooma Toronto Cincinnati Shanghai Pariisi
Ratsuväenkenraali

Ratsuväenkenraali on tarkennettu sotilasarvo kenraalista, johon on lisätty aselajia osoittava etuliite. Tämä etuliite voidaan liittää vain täyden kenraalin arvonimeen.
Ratsuväenkenraalin arvo oli käytössä useiden eri maiden armeijoissa ratsuväkijoukkojen aikakautena.
Suomalaiset ratsuväenkenraalit

Ernst Linder, ylennetty ratsuväenkenraaliksi 1940
Carl Gustaf Emil Mannerheim, ylennetty ratsuväenkenraaliksi 1918.
Fleece

Fleece-peittoja.
Fleece eli fliisi on polyesteristä valmistettu voimakkaasti nukattu tekokuitu, jota käytetään ulkoilu- ja vapaa-ajanvaatteissa. Fleece tuli markkinoille 1960-luvulla, kun Helly Hansen ja Norwegian Fiber Pile Inc kehittivät ensimmäisen fleecen. Fleeceasusteet ovat pehmeitä, kevyitä, hyvin lämpimiä ja ne kuivuvat villavaatteita nopeammin.
Fleecekankaat ovat ympäristölle haitallisia. Aina, kun fleecekangasta pestään, siitä irtoaa pieniä, 0,002–0,2 millimetrin kokoisia muovihiukkasia. Nämä mikromuovit ovat tutkimusten mukaan suuri uhka vesistöille ja niiden eliöstölle.
Fleecekankaat ovat todella tulenarkoja ja eivät tästä syystä sovellu esimerkiksi nuotion ääressä käytettäviksi. Fleece ei varsinaisesti syty, mutta se sulaa.[lähde? ]
ProSiebenSat.1 Media

ProSiebenSat.1 Media SE (aiemmin ProSiebenSat.1 Media AG) on saksalainen mediakonserni, jolla on televisio- ja radiotoimintaa ympäri Euroopan. ProSiebenSat.1 Media syntyi kahden saksalaisen tv-toimijan, Pro Sieben Media AG:n ja Sat.1 SatellitenFernsehen GmbH:n, yhdistyessä lokakuussa 2000. ProSiebenSat.1 Media osti kesäkuussa 2007 SBS Broadcastingin. Nykyisin ProSiebenSat.1 Media omistaa Euroopassa kymmeniä televisio- ja radiokanavia.
ProSiebenSat.1 Media myi Pohjoismaissa toimivan C More Entertainmentin kesäkuussa 2008 TV4 AB:lle, jonka omistaa Bonnier. Suomen kilpailuviranomaiset hyväksyivät kaupan ehdollisena myöhemmin samana vuonna. Kaupan myötä kaikki Canal+-kanavat siirtyivät Bonnierin omistukseen.